Američka pomoć borbi protiv epidemije AIDS-a
Haiti je jedna od petnaest zemalja kojima se posvećuje posebna pažnja u okviru američkog urgentnog plana za pomoć oboljelim od AIDS-a k
Uz pomoć Sjedinjenih država nova klinika u Jeremiu na Haitiu snabdjeva besplatnim lijekovima pacijente zaražene HIV-om, virisom koji uzrokuje AIDS, bolest od koje u 20004. godini umrlo više od 25 hiljada Haićana. Danas je 280 hiljada stanovnika te ostrvske države zaraženo virusom HIV-a, ili su oboljeli od AIDS-a tako da su im lijekovi nužni da bi živjeli. Zahvljujući tim lijekovima oni mogu da nastave ne samo da žive, već i da rade i izdržavaju porodice. Klinika u Jeremiu je drugi od ukupno četrnaest centara za tretman pacijenata zaraženih HIV-om, odnosno AIDS-om na Haitiu koji su otvoreni uz finansijsku pomoć Sjedinjenih država, a sam Haiti je jedna od petnaest zemalja kojima se posvećuje posebna pažnja u okviru američkog urgentnog plana za pomoć oboljelim od AIDS-a koji su Sjedinjene države počele sprovoditi 2003. godine. U istoj grupi pored Haitija su i Bocwana, Etiopija, Obala Slonovače, Kenija, Mozambik, Namibija, Nigerija, Ruanda, Južna Afrika, Tanzanija, Uganda, Vijetnam i Zambija. Prema izvještaju Ujedinjenih nacija između 1981. i 2003. godine dvadeset miliona ljudi je umrlo od AIDS-a. Sada je više od 39 miliona ljudi zaraženo virusom HIV-a, a više od 12 miliona djece u zemljama sub- saharske Afrike ostala su siročad. Istraživanje sprovedeno u decembru 2004. godine pokazalo je da su 47 procenata zaraženih HIV-om žene. Uz snabdijevnje lijekovima Sjedinjene države finansiraju obuku medicinskih radnika i laboranata, a takođe potpomažu i edukativne programe kako bi se i na taj način uticalo na smanjivanje broja zaraženih i oboljelih. Američki državni sekretar Condoleezza Rice informisala je odbor Senata za vanjske poslove o važnosti finansiranja programa vezanih za borbu proiv AIDS i tom prilikom istakla: Sjedinjene države moraju stajati na čelu globalne borbe protiv širenja HIV-a i AIDS. Stoga mi tražimo da Sjedinjene države da obezbijede 3 milijarde i 200 stotine miliona dolara za brigu, tretman i prevenciju. Američki predsjednik George W. Bush ističe da “nema ničega boljega od društva punog nade u borbi protiv epidemije AIDS-a, jer to znači da postoji uvjerenje da se ta opaka bolest može pobijediti. Sjedinjene države neće pokletnuti pred tom epidemijom.